Göyçə
Mən gedənəm, sən qalansan,
Yas tut ağla məni, Göyçə.
Hər dağında izim qalıb,
Yadda saxla məni, Göyçə.

Qərib güllər dərməmişdim,
Ona könül verməmişdim.
Səndə heç vaxt görməmişdim,
Belə duman, çəni, Göyçə.

Çətin İsoyu görərsən,
Gülündən nübar verərsən.
Görsən ah-fəqan edərsən,
Saçımdakı dəni, Göyçə.

Mənbə 
 Araz Yaquboğlu, Daşkənd aşıqları və şairləri, Bakı, "Nurlan", 2008. səh.44

Gəraylılar
XX əsrin şeirləri